CELEX: 62018TN0414
Language: bg
Date: 2018-07-05 00:00:00
Title: Дело T-414/18: Жалба, подадена на 5 юли 2018 г. — Hypo Vorarlberg Bank/ЕСП

27.8.2018   
            
            
               BG
            
            
               Официален вестник на Европейския съюз
            
            
               C 301/42
            
         
      Жалба, подадена на 5 юли 2018 г. — Hypo Vorarlberg Bank/ЕСП
      (Дело T-414/18)
      (2018/C 301/57)
      Език на производството: немски
      
         Страни
      
      
         Жалбоподател: Hypo Vorarlberg Bank AG (Брегенц, Австрия) (представител: G. Eisenberger, адвокат)
      
         Ответник: Единен съвет за преструктуриране (ЕСП)
      
         Искания на жалбоподателя
      
      Жалбоподателят иска от Общия съд:
      
                  —
               
               
                  да отмени решението на Единния съвет за преструктуриране от 12 април 2018 г. за изчисляване на предварителните вноски в Единния фонд за преструктуриране за 2018 г. (SRB/ES/SRF/2018/03) („Decision of the Single Resolution Board of 12 April 2018 on the calculation of the 2018 ex ante contributions to the Single Resolution Fund (SRB/ES/SRF/2018/03)“) и приложението към него, както и
               
            
                  —
               
               
                  да осъди Единния съвет за преструктуриране да заплати съдебните разноски.
               
            
         Основания и основни доводи
      
      В подкрепа на жалбата си жалбоподателят излага следните основания:
      
                  1.
               
               
                  Първо основание: съществено нарушение на процесуалните правила поради непълно съобщаване на обжалваното решение
               
            
                  2.
               
               
                  Второ основание: съществено нарушение на процесуалните правила поради непълнота на мотивите на обжалваното решение
               
            
                  3.
               
               
                  Трето основание: съществено нарушение на процесуалните правила, тъй като жалбоподателят не е бил изслушан и е било засегнато правото му на изслушване
               
            
                  4.
               
               
                  Четвърто основание: незаконосъобразност на Делегиран регламент (ЕС) 2015/63 на Комисията (1) като основание за приемане на обжалваното решение
                  С четвъртото основание жалбоподателят твърди, че членове 4—7 и 9 от Делегиран регламент 2015/63, както и приложение I към него — на които се основава обжалваното решение — създават непрозрачна система за определяне на вноските, която противоречи на членове 16, 17 и 47 от Хартата на основните права на Европейския съюз и при която не е гарантирано спазването на членове 20 и 21 от посочената харта и на принципите на пропорционалност и на правната сигурност.
               
            
         (1)  Делегиран регламент (ЕС) 2015/63 на Комисията от 21 октомври 2014 година за допълване на Директива 2014/59/ЕС на Европейския парламент и на Съвета по отношение на предварителните вноски в механизмите за финансиране на преструктурирането (ОВ L 11, 2015 г., стр. 44).